《栅口致喜亭咏怀 其二》
宋代·刘宗

天末凉风吹白云，渐看长昼少炎氛。满庭慈竹秋阴合，夹岸枯荷夜雨闻。

漂泊乡关新避寇，荒唐客梦旧从军。起来极目西山望，故里松楸怅夕曛。

作者简介：刘宗，东莞（今属广东）人。理宗淳祐三年（一二四三）特奏名，充封州司法参军。宋亡，隐员山。事见清道光《封川县志》卷四、民国《东莞县志》卷五四。今录诗二首。